text: Lastbilchauffør kastet ud af kabine
  15 november 2012 kl. 07.47
  Kort før kl. syv kørte en lastbil i grøften på Tøndervej mellem Roost og rundkørslen i Toftlund. Ved uheldet blev chaufføren kastet ud af kabinen, men han slap med knubs.
  Politiet ved ikke, hvorfor chaufføren kørte i grøften. Der var ikke andre trafikanter indblandet. 
  Lastbilen generer ikke længere trafikken. Den blev fjerne kl. 9.30, hvor den værste morgentrafik var overstået. Mens lastbilen blev trukket op, var vejen kortvarigt spærret.
  